**Общ регламент за групово освобождаване (Регламент № 651/2014) — работен документ**

**Помощи за работещи в неравностойно положение и работещи с увреждания**

Най-напред следва да бъдат проверени общите условия за прилагането на ОРГО (12 условия/членове 1—12), а след това И условията по отношение на помощите за работещи в неравностойно положение и работещи с увреждания.

**А. Общи условия за прилагане**

|  |  |
| --- | --- |
| **Общи условия за съвместимост** | **Проверка на съответствието (OK?)** |
| **Член 1 — Изключване на някои дейности (параграф 2)** |  |
| **Не** се прилага за:   * помощи за дейности, свързани с износ; * помощи, обвързани с условието за използване на местни за сметка на вносни стоки. |
| **Член 1 — Изключване на някои сектори (параграф 3)** |  |
| * Риболов и аквакултури\* (съгласно Регламент (ЕС) № 1379/2013), с изключение на помощите за работещи в неравностойно положение и работещи с увреждания; * Първично производство на селскостопански продукти\*, с изключение на помощите за работещи в неравностойно положение и работещи с увреждания; * Преработка и продажба на селскостопански продукти\*, ако размерът на помощта е определен въз основа на цената или количеството на такива продукти, закупени от първични производители или предлагани на пазара от съответните предприятия; или когато помощта е обвързана със задължението да бъде прехвърлена частично или изцяло на първичните производители; * Помощи за улесняване на закриването на неконкурентоспособни въглищни мини (Решение 2010/787/ЕС на Съвета);   \* *Ако предприятието упражнява също дейност в сектори, които попадат в приложното поле на настоящия регламент, той се прилага за помощите, предоставени в тези сектори, при условие че съответната държава членка гарантира, че дейностите в изключените сектори не се ползват от помощта.* |
| **Член 1 — Изключване на дружествата, засегнати от правилото Deggendorf (параграф 4)** |  |
| **Не** се прилага по отношение на схеми за помощ, които не изключват изрично плащането на индивидуална помощ в полза на предприятие, което е обект на неизпълнено разпореждане за възстановяване вследствие на предходно решение на Комисията, с което помощта се обявява за неправомерна/несъвместима, и **не** се прилага по отношение на *ad hoc* помощи в полза на такива предприятия. |
| **Член 1 — Изключване на дружествата в затруднено положение (параграф 4)** |  |
| **Не** се прилага за помощи за предприятия в затруднено положение. |
| **Член 1 — Изключване на мерките за помощ, които нарушават законодателството на Съюза (параграф 5)** |  |
| **Не** се прилага за мерки за държавна помощ, които водят до неотделимо нарушение на законодателството на Съюза, по-специално:  а) задължение седалището или основното място на установяване на бенефициера да се намира в съответната държава членка. Разрешава се условието към момента на изплащането на помощта бенефициерът да е създал седалище или клон в държавата членка, предоставяща помощта;  б) задължение бенефициерът да използва стоки и услуги, произведени на територията на държавата членка;  в) ограничаване на възможността бенефициерът да се възползва от резултатите от научноизследователска и развойна дейност и иновации в други държави членки. |
| **Член 4 — Индивидуални прагове за уведомяване** |  |
| **Не** се прилага за помощи, надхвърлящи:   * наемане на работещи в неравностойно положение: 5 милиона евро на предприятие годишно; * наемане на работещи с увреждания под формата на субсидии за заплати: 10 милиона евро на предприятие годишно; * компенсиране на допълнителните разходи, свързани с наемането на работещи с увреждания: 10 милиона евро на предприятие годишно; * помощи за компенсиране на разходите за оказване на помощ на работещи в неравностойно положение: 5 милиона евро на предприятие годишно.   Праговете **не** могат да бъдат заобикаляни чрез изкуствено разделяне на схемите или проектите за помощ. |  |
| **Член 5 — Прозрачност на помощта** |  |
| Прилага се само за прозрачни помощи, като за прозрачни се считат:   * безвъзмездните средства и лихвените субсидии; * заемите (когато брутният еквивалент на безвъзмездна помощ е изчислен въз основа на референтния процент към момента на предоставяне на безвъзмездните средства); * гаранциите   (когато брутният еквивалент на безвъзмездна помощ е изчислен въз основа на минималните премии, посочени в известие на Комисията,  или  когато брутният еквивалент на безвъзмездна помощ е одобрен, преди мярката да бъде въведена в действие, въз основа на Известието на Комисията относно гаранциите и в одобрената методика за изчисляването му изрично се обръща внимание на вида на гаранцията и на вида на сделката, за която гаранцията е издадена, в контекста на прилагането на ОРГО);   * данъчните предимства (когато по мярката е предвиден таван, с който се гарантира, че прагът няма да бъде надхвърлен); * възстановяемите аванси (ако общият номинален размер на възстановяемия аванс не надхвърля приложимите прагове съгласно настоящия регламент или ако, след като Комисията е била уведомена за методиката за изчисляване на брутния еквивалент на безвъзмездна помощ на възстановимия аванс, тя е одобрила тази методика преди изпълнението на мярката). |  |
| **Член 6 — Стимулиращ ефект** |  |
| Помощта може да бъде освободена от задължението за уведомяване само ако има стимулиращ ефект:   * **преди работата** по проекта или дейността да е започнала, **бенефициерът е подал до държавата членка заявление за помощ**, което съдържа поне следната информация:  1. наименование и големина на предприятието; 2. описание на проекта, включително неговата начална и крайна дата; 3. местонахождение на проекта; 4. списък с разходите по проекта; 5. вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта.  * **помощи *ad hoc* за големи предприятия**; освен горното, преди да предостави помощта, държавата членка се е уверила, че с представената от бенефициера документация са доказани едно или повече от следните положения:   - съществено нарастване на обхвата на проекта или дейността в резултат на помощта или  - съществено увеличение на общата сума, изразходвана от бенефициера за проекта или дейността в резултат на помощта, или  - съществено нарастване на скоростта на изпълнение на съответния проект или съответната дейност.  🡪**Изключения**   * данъчни предимства, ако:  1. мярката предвижда право на помощ в съответствие с обективни критерии и без допълнителна преценка по собствено усмотрение от страна на държавата членка; и 2. мярката е приета и е била в сила преди започването на работата по подпомагания проект или дейност, освен в случай на последващи фискални схеми, когато дейността вече е била включена в предходните схеми под формата на данъчно предимство.  * помощи за наемане на работещи в неравностойно положение под формата на субсидии за заплати и помощи за наемане на работещи с увреждания под формата на субсидии за заплати, ако са изпълнени приложимите условия в членове съответно 32 и 33; * помощи за компенсиране на допълнителните разходи, свързани с наемането на работещи с увреждания, ако са изпълнени условията в член 34. |  |
| **Член 7 — Допустими разходи** |  |
| За изчисляването на интензитета на помощта:   * Данните се събират преди приспадането на данъци и други такси. * При помощите, които се предоставят не под формата на безвъзмездни средства, а под друга форма, размерът на помощта е нейният брутен еквивалент на безвъзмездна помощ. * Помощите, които се предоставят на няколко части, се сконтират към размера си към момента на предоставяне (същото важи и за допустимите разходи и лихвените проценти към момента на предоставяне). * Отделните траншове помощ под формата на данъчни предимства се сконтират въз основа на сконтовите проценти, приложими към момента на влизане в сила на данъчното предимство. * Когато помощите се предоставят под формата на възстановяеми аванси, които, при липса на одобрена методика за изчисляване на техния брутен еквивалент на безвъзмездна помощ, са изразени като процент от допустимите разходи, и мярката предвижда, че при успешен резултат от проекта, за който се съди въз основа на реалистична и предпазлива хипотеза, авансовите плащания се възстановяват с лихвен процент, поне равен на сконтовия процент, приложим към момента на предоставяне на помощта, максималният интензитет на помощта може да бъде увеличен с 10 процентни пункта.   Допустими разходи   * Допустими разходи, подкрепени с ясни, конкретни и актуални документи. |  |
| **Член 8 — Натрупване** |  |
| * За праговете и максималните интензитети на помощта се взема предвид **общият размер** на помощта (параграф 1). * Когато **финансиране от Съюза** (което не е под контрола на държавата членка) е съчетано с държавна помощ, само тази държавна помощ се взема предвид за установяването на това дали са спазени праговете за уведомяване и максималните интензитети на помощта или максималните размери на помощта, при условие че общият размер на публичното финансиране, предоставено във връзка с едни и същи допустими разходи, не превишава най-благоприятния процент на финансиране, установен в приложимите правила на законодателството на Съюза (параграф 2). * Освободените от задължението за уведомяване помощи могат да се натрупват с всякаква друга държавна помощ, ако **установимите разходи са различни** (параграф 3, буква а). * Не се допуска натрупване на освободени от задължението за уведомяване помощи с никаква друга помощ във връзка със **същите допустими разходи**, които се припокриват частично или напълно, ако това натрупване води до надхвърляне на най-високия интензитет или най-високия размер на помощта, приложими за тази помощ (параграф 3, буква б). * Държавните помощи, освободени от задължението за уведомяване по силата на ОРГО, не могат да се натрупват с помощ **de minimis** по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от ОРГО (параграф 5). * Чрез **дерогация**, в съответствие с предвиденото в членове 33 и 34, помощите за работещи с увреждания могат да бъдат натрупвани с други помощи, които са освободени от задължението за уведомяване по силата на ОРГО, във връзка със същите допустими разходи, като бъде надхвърлен най-високият приложим праг, предвиден в ОРГО, ако това натрупване не води до интензитет на помощта, надхвърлящ 100 % от съответните разходи през който и да е период, за който са наети съответните работещи. |  |
| **Член 9 — Публикуване и информация** |  |
| * Публикуване на подробен уебсайт за държавните помощи — на национално или регионално равнище — на следното (параграф 1):   1. обобщената информация (вж. член 11) или връзка, която предоставя достъп до нея;   2. пълния текст на всяка мярка за помощ (вж. член 11) или връзка, която предоставя достъп до него;   3. информацията относно всяка предоставена индивидуална помощ, надхвърляща 500 000 евро (вж. приложение III).   Що се отнася до помощта, предоставена в полза на проекти по цел „Европейско териториално сътрудничество“, информацията, посочена в настоящия параграф, се помества на уебсайта на държавата членка, в която е разположен съответният управителен орган, съгласно определението в член 21 от Регламент (ЕС) № 1299/2013 на Европейския парламент и на Съвета. Като алтернативен вариант участващите държави членки могат също да решат всяка от тях да предоставя информацията относно мерките за помощ на тяхната територия на съответните уебсайтове.   * За схемите под формата на данъчни предимства и схемите по членове 16 и 21 (с изключение на МСП, които не са осъществили търговска продажба на нито един пазар) условията, посочени в параграф 1, буква в) от настоящия член, се считат за изпълнени, ако държавите членки публикуват необходимата информация за размера на индивидуалните помощи в следните диапазони (в милиони евро) (параграф 2): * 0,5—1; * 1—2; * 2—5; * 5—10; * 10—30; и * 30 и повече. * Информацията, посочена в параграф 1, буква в), е организирана и достъпна по стандартизиран начин (вж. приложение III) и дава възможност за ефективно търсене и изтегляне. Информацията, посочена в параграф 1, се публикува до 6 месеца от датата на предоставяне на помощта или, за помощи под формата на данъчни предимства, до 1 година от датата, на която трябва да се подаде данъчната декларация, и е достъпна най-малко 10 години от датата, на която е предоставена помощта (параграф 4). * Държавите членки осигуряват съответствие с разпоредбите на настоящия член най-късно две години след влизане в сила на настоящия регламент (т.e. 1.7.2016 г.) (параграф 6). |  |

**За определенията на понятията**: член 2 (да се обърне внимание на новото определение на предприятие в затруднено положение).

**Докладване**: член 11.

**Контрол:** член 12.

**Отмяна на груповото освобождаване**: член 10.

**Б. Специални условия за помощите за работещи в неравностойно положение и работещи с увреждания**

|  |  |
| --- | --- |
| **Член 32**  **Помощи за наемане на работещи в неравностойно положение под формата на субсидии за заплати** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| **Допустимите разходи** са разходите за заплати за най-много 12 месеца от момента на наемането на работещ в неравностойно положение. Когато съответният работещ е в силно неравностойно положение, допустимите разходи представляват разходите за заплати за най-много 24 месеца, считано от момента на назначението (параграф 2). |  |
| * **Когато назначението не представлява нетно увеличение** на броя на персонала в съответното предприятие в сравнение със средния брой на персонала през последните дванадесет месеца, длъжността трябва да е била овакантена поради доброволно напускане, увреждане, пенсиониране по възраст, доброволно намаляване на работното време или правомерно уволнение поради извършено нарушение, а не в резултат на съкращаване на персонал (параграф 3). |  |
| * Освен в случай на правомерно уволнение поради извършено нарушение, работещите в неравностойно положение **имат право на непрекъсната заетост** за минимален период в съответствие с националното законодателство или колективните споразумения в областта на трудовите договори (параграф 4). |  |
| * Ако периодът на заетост е по-кратък от 12 месеца или от 24 месеца за работещите в силно неравностойно положение, помощта се намалява пропорционално (параграф 5). |  |
| * **Интензитетът на помощта** не надхвърля 50 % от допустимите разходи (параграф 6). |  |

|  |  |
| --- | --- |
| **Член 33**  **Помощи за наемане на работещи с увреждания под формата на субсидии за заплати** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| * **Допустимите разходи** са разходите за заплати за периода, през който са наети работещите с увреждания (параграф 2). |  |
| * **Когато назначението не представлява нетно увеличение** на броя на персонала в съответното предприятие в сравнение със средния брой на персонала през последните дванадесет месеца, длъжността трябва да е била овакантена поради доброволно напускане, увреждане, пенсиониране по възраст, доброволно намаляване на работното време или правомерно уволнение поради извършено нарушение, а не в резултат на съкращаване на персонал (параграф 3). |  |
| * Освен в случай на правомерно уволнение поради извършено нарушение, работещите с увреждания **имат право на непрекъсната заетост** за минимален период в съответствие с националното законодателство или колективните споразумения, които са правнообвързващи за предприятието и уреждат трудовите договори (параграф 4). |  |
| * **Интензитетът на помощта** не надхвърля 75 % от допустимите разходи (параграф 5). |  |

|  |  |
| --- | --- |
| **Член 34**  **Помощи за компенсиране на допълнителните разходи, свързани с наемането на работещи с увреждания** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Допустимите разходи** са (параграф 2):  1. разходите за приспособяване на помещенията; 2. разходите за наемане на персонал единствено за времето, прекарано в оказване на помощ на работещите с увреждания, и разходите за обучение на този персонал за оказване на помощ на работещите с увреждания; 3. разходите за приспособяване или придобиване на оборудване или за придобиване и валидиране на софтуер за използване от работещите с увреждания, в това число приспособени или подпомагащи технологични съоръжения, които са в допълнение към разходите, които бенефициерът би понесъл, ако беше наел работещи без увреждания; 4. разходите, пряко свързани с превоза на работещите с увреждания до работното място и за свързаните с работата дейности; 5. разходите за заплати за часовете, прекарани от работещите с увреждания за рехабилитация; 6. когато бенефициерът осигурява защитени работни места, разходите за изграждане, внедряване или модернизация на производствените звена на съответното предприятие, както и всички разходи за управление и транспорт, при условие че тези разходи са пряко свързани с наемането на работещи с увреждания.  * **Интензитетът на помощта** не надхвърля 100 % от допустимите разходи (параграф 3). |  |

|  |  |
| --- | --- |
| **Член 35**  **Помощи за компенсиране на разходите за оказване на помощ на работещи в неравностойно положение** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Допустимите разходи** са (параграф 2):  1. разходите за наемане на персонал само за времето, прекарано в оказване на помощ на работещи в неравностойно положение, за най-много 12 месеца от момента на наемането на работещ в неравностойно положение или за най-много 24 месеца от момента на наемането на работещ в силно неравностойно положение; 2. разходите за обучение на този персонал за оказване на помощ на работещите в неравностойно положение.  * Предоставеното подпомагане включва мерки за насърчаване на автономността на работещите в неравностойно положение и на адаптирането им към работната среда, като работещите в неравностойно положение получават подкрепа при социалните и административните процедури, комуникацията с предприемачите и управлението на конфликти (параграф 3). * Интензитетът на помощта не надхвърля 50 % от допустимите разходи. |  |